stanford-oval/wikipedia huggingface dataset:
וייבאק מאשין

| --- | --- |
 הלוגו של Wayback Machine

 סוג:  ארכיון
 תקופת הפעילות:  24 בינואר 1996 – הווה (29 שנים)
 בעלות:  ארכיון האינטרנט
 הרשמה:  לא חובה
 שפות תכנות:  C, Java, Perl, פייתון 
 archive.org/web/
 
וייבאק מאשין (באנגלית: Wayback Machine) הוא ארכיון דיגיטלי של הרשת הכלל-עולמית אשר נוצר על ידי ארכיון האינטרנט, ארגון אמריקאי ללא כוונת רווח הממוקם בסן פרנסיסקו שבקליפורניה.
האתר מספק למשתמשים בו אפשרות לצפות בהעתקים ישנים של דפי אינטרנט. בין השנים 1996 עד 2021 נשמרו בארכיון מעל ל-552 מיליארד דפי אינטרנט.
התוכנות של הארכיון סורקות כל העת את ה-World Wide Web ומאחסנות בארכיון כל העת דפי אינטרנט שונים הנגישים לציבור, הכוללים בתוכם גם קובצי גרפיקה. דפי אינטרנט שנסרקו בעבר נסרקים שוב כל מספר שבועות או חודשים, ובארכיון נשמרות גרסאות עדכניות שלהם רק אם חל שינוי כלשהו בתוכנם. מטרת הארכיון היא לשמר תוכן רב שהיה נעלם בלעדיו לצמיתות בכל פעם שאתרים משתנים או נסגרים.
על מנת לצפות בגרסאות ישנות לדפי אינטרנט השמורים בארכיון המשתמשים באתר מזינים כתובת URL והאתר יציג רשימת תאריכים בהם נשמרו העתקים לאותו דף האינטרנט.
האתר מכיל גם דפי אינטרנט רבים אותם גולשי אינטרנט שונים בחרו לשמור בארכיון. בעמוד הראשי של אתר הארכיון ניתן להקליד את שם דף האינטרנט, והאתר יבצע מעתה ואילך שמירה לדף זה כל מספר שבועות או כל מספר חודשים במקרה שחל שינוי כלשהו בתוכן.
הארכיון הוקם ב-1996 על ידי ברוסטר קייל (אנ') וברוס גיליאט, וכיום מתחזקת אותו חברת אלכסה.
ראו גם

archive.today
סן דייגו

ערך זה עוסק בעיר בקליפורניה, ארצות הברית. אם התכוונתם למשמעות אחרת, ראו .
פארק בסן דייגו
סן דייגו (באנגלית: San Diego) היא עיר בדרום-מערב מדינת קליפורניה שבארצות הברית. העיר מהווה למעשה את הפינה הדרום-מערבית של ארצות הברית היבשתית. העיר ידועה בשל האקלים הנוח השורר בה ומגוון חופי הרחצה על שפת האוקיינוס השקט. סן דייגו היא עיר הבירה של מחוז סן דייגו. בעיר מתגוררים כ-1.3 מיליון תושבים (2020), והיא העיר השנייה בגודלה בקליפורניה והשמינית בגודלה בארצות הברית.
בסן דייגו ממוקמים מספר מתקנים צבאיים של הצי וחיל הנחתים האמריקאי. נמל סן דייגו הוא נמל הבית של הצי השלישי של ארצות הברית, ונמצאות בו נושאות מטוסים, אוניות צי נוספות וצוללות גרעיניות.
מוטו העיר הוא "העיר היפה באמריקה" ("America's Finest City").
העיר גם דורגה בתור העיר הנקייה ביותר בארצות הברית.
היסטוריה

האזור בו ממוקמת העיר סן דייגו היה מיושב עוד בטרם הגעתם של המתיישבים האירופים לאזור. באזור ישבו אנשי שבט הקומייאי האינדיאני. האירופאי הראשון שהגיע לאזור היה חואן רודריגס קבריו, פורטוגזי שהפליג לחופה הדרומי של קליפורניה בשירותה של ספרד ונחת על חופה של סן דייגו בשנת 1542.
קאבריו קרא למקום "סן מיגל".
סבסטיאן ויזקאינו, אשר מיפה את מפרץ סן דייגו ואת חופי קליפורניה בשנת 1602, קרא למפרץ על שם הקדוש דייגו מאלקלה - "סן דייגו". אזור זה של קליפורניה הפך לחלק ממלכות המשנה של ספרד החדשה.
בשנת 1769 ייסד גאספר דה פוורטולאצ'וטה במקום "פרסידיו" - מוצב צבאי, ביום ראשון, ב-16 ביולי באותה שנה נוסד במקום מיסיון סן דייגו דה אלצ'אלה.
מתיישבים ראשונים הגיעו לאזור בשנת 1774 והחלו לדחוק את רגליהם של האינדיאנים המקומיים שמרדו בספרדים בשנת 1775, הרגו כומר ושני מתיישבים ושרפו את המיסיון. באותה שנה נבנה מבנה חזק יותר, וב-1797 הפך המיסיון למיסיון הגדול בקליפורניה, וניצר מעל 1,400 אינדיאנים.
בשנת 1821, כאשר מקסיקו זכתה בעצמאותה ושטח העיר הפך לחלק ממחוז באחה קליפורניה. בשנת 1834 פנו 432 תושבי העיר למושל בבקשה להכיר בסן דייגו כעיר, וחואן מריאה אוסונה הפך לראש העיר הראשון של העיר, אולם בשנים לאחר מכן התמעטה אוכלוסיית העיר והגיעה עד ל-100 נפשות. בשנת 1850 כאשר הפכה קליפורניה לחלק מארצות הברית הפכה העיר לבירת מחוז סן דייגו. בשנת 1855 חוברה העיר לרשת מסילות הברזל.
בשנת 1905 לתפקיד ראש העיר נבחר ג'ון ל. סהון והנושא עלה לדיונים משפטיים. תחילה הוא נפסל, אך בעקבות ערר הוא נותר בתפקיד עד לשנת 1907.
בשנת 1907 נבנה בעיר בסיס צי ארצות הברית הראשון. העיר ארחה שני ירידים עולמיים בשנים 1915 ו-1935. מאז תום מלחמת העולם השנייה מתבססת כלכלת העיר על מתן שירותים לבסיסי הצבא הגדולים בעיר, וכן על תעשיות הביוטכנולוגיה והתקשורת. בעיר ממוקמת חברת התקשורת קוואלקום.
בשנת 1984 התרחש הטבח בסניף המקדונלד'ס בסן איסידרו בו נהרגו עשרות אנשים.
אקלים

מזג האוויר בעיר מאופיין בקיץ חמים ויבש ובחורף נוח כאשר מרבית המשקעים יורדים בין דצמבר למרץ, הטמפרטורות נוחות לאורך כל השנה עם טמפרטורה ממוצעת של כ־21 מעלות ובין 230 ל-300 מ"מ גשם בשנה. ב-1883\ 1884 ו- 1940-1941 היו השנים הגשומות ביותר בעיר עם מעל ל-600 מ"מ גשם, בעוד 1921 הייתה השנה היבשה ביותר עם פחות מ-5 מ"מ גשם. כמו מרבית דרום קליפורניה מזג האוויר בעיר יכול לעיתים להשתנות מקצה לקצה בזמן קצר ובמרחק קצר, בסן דייגו זה נובע בעיקר מהטופוגרפיה של העיר. יש בעיר גם מצב של "שכבה ימית" שגורמת לאוויר קר ולח כמה ק"מ מהחוף ובחודשי הקיץ לעיתים יכולים להיות השמיים מכוסים ימים שלמים בעננות שחורה ולתחושה אפלה ולילית בעיר ללא שמש. שלג ירד בהיסטוריה של העיר רק 6 פעמים אם כי בדרך כלל נעלם במהירות מן הקרקע.
סן דייגו והעמק שלה סובלים לעיתים משריפות טבע, באוקטובר 2003 פרצה בעיר שרפה המוגדרת כקשה ביותר ב-100 השנים האחרונות עם 15 נספים ומעל 2,200 בתים שנשרפו כליל. 280,000 דונם נשרפו. בנוסף לנזק מהשרפה, מאות בני אדם הגיעו לחדרי מיון כתוצאה משאיפות עשן, אסתמה וגירוי בעיניים. זיהום האוויר בעיר גרם לסגירות מוסדות הלימוד שבוע לאחר סיום האירוע.
דמוגרפיה

נכון ל-2016 הגיל הממוצע בעיר הוא 35.6, יותר מרבע מתושבי העיר הם מתחת לגיל 20, בשנת 2000 ההכנסה הממוצעת למשק בית בעיר עמד על 45,733 ושל משפחה 53,060. החל מ-1 בינואר 2008 ההערכות אומרות שההכנסה הממוצעת למשק בית עלתה לכ־66,715. נכון ל-2005 נחשבת סן דייגו לעיר החמישית בעושרה בארצות הברית עם זאת, 10.6% מהמשפחות חיות מתחת לקו העוני המהוות 14.6 מכלל האוכלוסייה. נכון לדצמבר 2012 סן דייגו היא העיר השלישית בארצות הברית בכמות חסרי הבית שלה אחרי ניו יורק ולוס אנג'לס.
על פי מגזין MONEY בין השנים 2006 עד ל־2017 דורגה העיר כעיר החמישית בארצות הברית שהכי טוב לחיות בה. סן דייגו נבחרה לעיר התשיעית הכי ידידותית ללהט"ב בארצות הברית, בעיר גם כמות להט"ב השביעית בגדולה בארצות הברית עם 1.10% מכלל האוכלוסייה, בנוסף, בשנת 2013 נבחרה אוניברסיטת סן דייגו- SDSU לאחד הקמפוסים הידידותיים ביותר ללהט"ב.
נכון ל-2014, 68% זוהו כנוצרים ו- 27% ללא השתייכות דתית וכ־5% הוגדרו כיהודים, מוסלמים ועוד.
פוליטיקה וממשל

העיר מנוהלת על ידי ראש עיר ותשעה חברי מועצה, נכון לשנת 2011 לעיר היה עובד אחד על כל 137 תושבים, עם שכר של מעל 730 מיליון דולר. חברי מועצת העיר וראש העיר נבחרים אחת לארבע שנים עם מגבלה לשתי קדנציות בלבד. נכון לשנת 2018 הדמוקרטים מחזיקים במועצה ברוב של 6-3 עם זאת, ראש העיר הוא רפובליקני. מאז בחירות 1964 לנשיאות ארצות הברית בהן בחרה העיר במועמד הדמוקרטי לינדון ג'נסון בחרה העיר תמיד במועמד הרפובליקני עד 1988 שם הייתה הפעם האחרונה שניצח מועמד רפובליקני ומאז הדמוקרטיים שולטים בעיר.
פשע

על פי מגזין פורבס העיר היא התשיעית הבטוחה ביותר בארצות הברית למרות שלדעת מגזינים נוספים היא אפילו מדורגת גבוה מזה. בשנת 2004 היה בסן דייגו אחוז הפשע השישי הנמוך ביותר בכל ארצות הברית. בשנת 2013 היה בסן דייגו שיעור הרצח הנמוך ביותר מבין עשר הערים הגדולות בארצות הברית.
סמלי העיר

פרח העיר: ציפורן
העץ המסמל את העיר: ג'קרנדה
העץ המסמל את האזור בו נמצאת העיר: אורן
אתרים בעלי עניין

בסן דייגו אתרים רבים בעלי עניין לתיירים, וכן חופי רחצה רבים. אתרי התיירות העיקריים של סן דייגו:
| --- | --- |
 גן החיות של סן דייגו  פארק חיות הפרא של סן דייגו  מפרץ מישון  העיר הישנה של סן דייגו  סיוורלד (SeaWorld - עולם המים)  רובע פנסי הגז  פארק פטקו:  אצטדיון קוואלקום  פארק בלבואה  כפר סיפורט  מוזיאון נושאת המטוסים מידווי  גשר סן דייגו-קורונדו  מלון דל קורונדו
תחבורה

בסן דייגו יש מערכת של רכבת קלה, וכן רשת אוטובוסים.
תחבורה > שדות תעופה

נמל התעופה הבינלאומי סן דייגו, (מכונה גם נמל התעופה הבינלאומי לינדברג) (SAN)
שדה התעופה בראון פילד (SDM)
שדה התעופה העירוני מונטגומרי פילד (MYF)
קהילה יהודית

היישוב היהודי בסן דייגו צמח במחצית השנייה של המאה ה-19. קהילת "בית ישראל" רפורמית נוסדה ב-1888. בשנת 1905 הוקמה קהילה אורתודוקסית. מספר יהודים בעיר גדל בהתמדה, במיוחד לאחר מלחמת העולם השנייה. בשנת 1976 התגוררו בעיר 20 אלף יהודים.
בסן דייגו חיים כ-90,000 יהודים. הקהילה נחשבת לאחת הצעירות והדינמיות בארצות הברית. החיים היהודיים בעיר עשירים ומגוונים.
ב-27 באפריל 2019 בוצע פיגוע ירי על רקע אנטישמי בבית כנסת חב"ד (אנ') בעיר פאוויי בפרוורי סן דייגו.
קהילה יהודית של העיר פעילה במסגרת עמותה ידיים של שלום ומארחת ילדים מישראל במהלך הקיץ.
השכלה

אוניברסיטאות הממוקמת בסן דייגו:
אוניברסיטת קליפורניה בסן דייגו (UCSD)
אוניברסיטת המדינה של סן דייגו (SDSU)
אוניברסיטת סן דייגו (USD) (אוניברסיטה קתולית (University_of_San_Diego))
אוניברסיטת פוינט לומה נזרין (PLNU) (כנסיית נזרין)
האוניברסיטה הבינלאומית אליאנט (AIU) בעבר נקראה האוניברסיטה הבינלאומית של ארצות הברית (USIU)
בסיסי צבא

בסן דייגו נמצאים בסיסי הצבא הבאים
בסיס חיל האוויר באי הצפוני (Naval Air Station North Island
בסיס קורנדו של פיקוד הלוחמה המיוחדת של צי (Naval Amphibious Base Coronado)
בסיס הצי רחוב 32 (Naval Station 32nd Street)
בסיס הצוללות פוינט לומה (Naval Amphibious Base Point Loma - Submarine)
בסיס חיל הנחתים של ארצות הברית (US Marine Corps Recruit Depot)
בסיס כוחות האוויר של הצי במיראמאר (US Marine Corps Air Station, Miramar)
בסיס חיל הנחתים פנדלטון (US Marine Corps Base Camp Pendleton)
בסיס ההגנה מפני לוחמת חלל (SPAWARS - Space and Warfare Defense Systems)
בסיס כוחות המילואים פורט רוסקרנס (Fort Rosecrans Military Reservation)
שכונות סן דייגו

| מרכז סן דייגו | אזור החוף והחופים | העיר העליונה |
| --- | --- | --- |
|  פארק בלבואה (Balboa Park)  באריו לוגן (Barrio Logan)  קור - קולומביה (Core-Columbia)  קורטז (Cortez)  איסט וילאג' (East Village)  רובע פנסי הגז (Gaslamp Quarter)  גולדן היל (Golden Hill)  גרנט היל (Grant Hill)  הרבורוויו (Harborview)  הורטון פלזה (Horton Plaza)  איטליה הקטנה (Little Italy)  לוגן הייטס (Logan Heights)  מרינה (Marina)  ממוריאל (Memorial)  ווסט פארק (Park West)  שרמן הייטס (Sherman Heights)  סאות' פארק (South Park)  סטוקטון (Stockton) |  (מצפון לדרום) אושן סייד (Oceanside)  קארלסבאד (Carlsbad)  אנסיניטאס (Encinitas)  חוף סולונה  (Solana Beach )  דל מאר (Del Mar)  סולדאד (Soledad)  חוף מדינתי טורי פיינס (Torrey Pines State Beach)  לה חויה (La Jolla)  מפרץ מיסיון (Mission Bay)  פוינט לומה (Point Loma)  חוף אושן (Ocean Beach)  קאבריו (Cabrillo) |  סיטי הייטס (City Heights)  אזור המכללה (College Area)  דארנאל (Darnall)  אל סריטו (El Cerrito)  גייטוואי (Gateway)  קנסינגטון (Kensington)  נורמל הייטס (Normal Heights)  אוק פארק (Oak Park)  רולאנדו (Rolando)  טאלמדג' (Talmadge)  וובסטר (Webster) |
| שכונות דרום-מזרח העיר | השכונות הדרומיות | השכונות הצפוניות |
|  אלטה ויסטה (Alta Vista)  ביי טראס (Bay Terrace)  צ'ולאס ויו (Chollas View)  אמרלד סיטי (Emerald City)  אנקאנטו (Encanto)  חאמאצ'ה - לומיטה (Jamacha-Lomita)  לינקולן פארק (Lincoln Park)  מאונטיין ויו (Mountain View)  הר הופ (Mt. Hope)  פרדייס הילס (Paradise Hills)  שלטאון (Shelltown)  סקייליין (Skyline)  סאות'קרסט (Southcrest)  ולנסיה (Valencia) |  אגר היילנדס (Egger Highlands)  נסטור (Nestor)  אושן קרסט (Ocean Crest)  אוטאי מסה (Otay Mesa)  פאלם סיטי (Palm City)  סן יסידרו (San Ysidro)  עמק נהר טיחואנה (Tijuana River Valley) |  ביי הו (Bay Ho)  ביי פארק (Bay Park)  כרמל ואלי (Carmel Valley)  קליירמונט (Clairemont)  דל מר הייטס (Del Mar Heights)  לה הויה (La Jolla)  מישן ביץ' (Mission Beach)  נורת' סיטי (North City)  פאסיפיק ביץ' (Pacific Beach)  טורי פיינס (Torrey Pines)  יוניברסיטי סיטי (University City) |
| השכונות הצפון-מזרחיות | השכונות המזרחיות | השכונות המערביות |
|  כרמל מאונטיין (Carmel Mountain)  מיראמאר (Miramar)  מירה מסה (Mira Mesa)  ראנצ'ו ברנרדו (Rancho Bernardo)  ראנצ'ו פניסקוויטוס (Rancho Peñasquitos)  סייבּר ספרינגס (Sabre Springs)  סקריפס ראנץ' (Scripps Ranch)  סורנטו ואלי (Sorrento Valley) |  אלייד גרדנס (Allied Gardens)  בירדלנד (Birdland)  דל סרו (Del Cerro)  אל קאחון (El Cajon)  גרנטוויל (Grantville)  קירני מסה (Kearny Mesa)  לייק מוריי (Lake Murray)  סן קרלוס (San Carlos)  סאנטי (Santee)  סרה מסה (Serra Mesa)  טיירסנטה (Tierrasanta) |  בנקר'ס היל (Banker's Hill)  הילקרסט (Hillcrest)  לה פלאיה (La Playa)  לינדה ויסטה (Linda Vista)  לומה פורטל (Loma Portal)  מידטאון (Midtown)  אזור מידווי (Midway District)  מישן הילס (Mission Hills)  מישן ואלי (Mission Valley)  מורנה (Morena)  נורת' פארק (North Park)  חוף אושן (Ocean Beach)  העיר הישנה (Old Town)  פוינט לומה (Point Loma)  רוזוויל פליטרידג' (Roseville-Fleetridge)  סנסט קליפס (Sunset Cliffs)  יוניברסיטי הייטס (University Heights) |
הערות שוליים

↑  https://dbs.anumuseum.org.il/skn/he/c6/e236278/מקום/סאן_דייגו
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007561800405171  BNE: XX458137  BnF: cb124701256 (data)  GND: 4269521-1  LCCN: n79056560  MusicBrainz: 82f3a697-ba65-404d-a1ed-360147af7d10  NARA: 10045903  NKC: xx0028917  SUDOC: 033890021  VIAF: 126656723   WorldCat (עם VIAF): 126656723
רועה קווקזי

| --- | --- |

רועה קווקזי
 ארץ מוצא:  מזרח טורקיה
 שימושים:  שמירה על צאן בהרים ועל חוות  בשירות:  משטרת אזרבייג'ן משטרת טורקיה צבא רוסיה
 קבוצה:  כלב רועים
 תכונות
 משקל:  זכרים: 50–80 קילוגרמים  נקבות: 40–70 קילוגרמים
 גובה כתפיים:  זכרים: 75–86 סנטימטרים  נקבות: 68–78 סנטימטרים
 גובה:  72 ס״מ 
 תוחלת חיים:  10–12 שנים
 אופי:  כלב נאמן למשפחתו, בעל אופי חריף ביותר ויצרי שמירה חזקים מאוד
 אילוף:  הסתגלות בינונית
 תיאור:  בעל פרווה בצבעים הבאים: אפור עם שילוב שחור, חזה לבן, בעוד שאר הפרווה חומה עם כתמים לבנים, או שילוב של שניהם קיימים גם כלבים בעלי פרווה שחורה, אך הם נדירים
 
רועה קווקזי, המכונה לעיתים כלב הרים קווקזי, הוא גזע של כלב רועים הנפוץ בעיקר בגאורגיה, בארמניה, בצפון הקווקז ובטורקיה. הוא משמש לשמירה על עדרים, בעיקר מפני טורפים, כגון זאבים ודובים. השתתף בעבר בקרבות כלבים. היום יש יותר מודעות לגזע זה, והוא משמש גם לשמירה בחצרות בתים.
היסטוריה

בדומה לרוב הכלבים מהגזע המולוסרי, שכולל גם כלבים כמו המסטיף והבולדוג, גם הרועה הקווקזי הוא גזע שקיים עוד מהעת העתיקה. האבות הקדמונים של הגזע היו כלבי האלאונט (Alaunt). הרועים הקווקזים היו שייכים לאלאנים, עם של נוודים פרסיים, ששכנו באזורי צפון הקווקז במאה הראשונה לספירה. אולם ההכרה הרשמית ברועה הקווקזי כגזע בפני עצמו קרתה רק בשנת 1930 על ידי איגוד הכלבים הגרמני.
מראה

פרווה: ארוכה או קצרה (יש שני סוגים של פרווה).
צבעים: שחור, לבן, אפור וחום-לבן.
גודל: זהו זן כלב הרועים הגדול ביותר.
בריאות

לרועה הקווקזי קיימות המחלות הבאות: היפ דיספלסיה, השמנה ובעיות לב. כמו כן, הוא סובל מנשירת שיער מסיבית במהלך כל השנה, לפיכך נדרש לסרק את פרוותו באופן יומיומי.
מזג

על כלב זה לעבור מגיל צעיר אילוף ומגע עם אנשים זרים וחיות מחמד, אחרת יפתח אגרסיביות כלפיהם. חייב לקבל טיולים ארוכים מדי יום. הרועה הקווקזי חזק מאוד, בעל יכולת ניתור לגובה של שניים-שלושה מטרים, למרות משקלו הכבד. הרועה הקווקזי ידוע ככלב שמירה קשוח, מסוכן ולא מתפשר. הוא יתקוף בעוצמה רבה, עד כדי חירוף נפש, על מנת להרוג כל זר הפולש לטריטוריה שעליה הוא אמור לשמור.
הערות שוליים

↑  adminm, אילוף כלבים - אילוף רועה קווקזי - נתן פרל מאלף כלבים, באתר Dogs Train israel
| --- | --- |
בקרת זהויות :  NKC: ph318947
ראבי מטונדו

ראבי מטונדו (באנגלית: Rabbi Matondo; נולד ב-12 ביולי 2000) הוא כדורגלן וולשי, המשחק בעמדת הקיצוני בהנובר 96 ובנבחרת ויילס.
קריירה

מטונדו נולד בליברפול שבאנגליה, אך עבר לדרום מזרח ויילס בילדותו. הוא גדל באזור טרמורפה בקארדיף. אביו דאדא שיחק כדורגל במולדתו, הרפובליקה הדמוקרטית של קונגו. שניים מאחיו, סדריק וג'פת, שיחקו גם הם כדורגל בנערותם.
מטונדו החל את הקריירה שלו כשחקן נוער בקארדיף סיטי. בשנת 2016 הוא עבר למנצ'סטר סיטי.
ב-30 בינואר 2019 חתם בשאלקה 04 מהבונדסליגה. הוא ערך את הופעת הבכורה שלו שלושה ימים לאחר מכן, בהפסד 2–0 לבורוסיה מנשנגלדבך. ב-28 בספטמבר 2019 הוא הבקיע את שערו הראשון עבור שאלקה בניצחון 1–3 על ר.ב. לייפציג.
ב-7 בינואר 2021, חתם מטונדו בסטוק סיטי בהשאלה עד לתום העונה. הוא שיחק 11 פעמים, וכבש פעם אחת בתיקו 1–1 נגד נוטינגהאם פורסט ב-24 באפריל.
ב-9 באוגוסט 2021 הושאל לעונה אחת לסרקל ברוז'. ב-11 בספטמבר ערך הופעת בכורה בניצחון 2–4 על זולטה ורכם. ב-27 בנובמבר כבש שער בכורה בניצחון 1–3 על מכלן.
ב-12 ביולי 2022, הודיעה גלאזגו ריינג'רס על החתמתו של מטונדו ל-4 שנים. הוא ערך את הופעת הבכורה שלו במועדון מול רויאל אוניון סן-ז'ילואז הבלגית בהפסד 0–2 במוקדמות ליגת האלופות ב-2 באוגוסט. ארבעה ימים לאחר מכן ערך את הופעת הבכורה בליגה בניצחון 0–2 על קילמרנוק.
ב-30 בינואר 2025 הושאל מטונדו להנובר 96 עד לסוף העונה. ב-2 בפברואר ערך את הופעתו הבכורה נגד המבורג בו כבש שער.
קריירה > קריירה בינלאומית

מונטדו זכאי היה לייצג את הרפובליקה הדמוקרטית של קונגו, ויילס או אנגליה. הוא ייצג את אנגליה בנבחרות עד גיל 15 לפני שהחליף והחל לייצג את ויילס בנבחרת עד גיל 17. הוא רשם 10 הופעות בנבחרת עד גיל 17. לאחר מכן שיחק שמונה משחקים בנבחרת עד גיל 21.
הוא ערך את הופעת הבכורה הבינלאומית שלו בנבחרת הבוגרת של ויילס ב-20 בנובמבר 2018, בהפסד 0–1 לאלבניה.
פול קרלין

פול נסטור קרלין (באנגלית: Paul Nestor Carlin;‏ 25 באוגוסט 1931 - 25 באפריל 2018) היה איש עסקים אמריקאי, שכיהן כמנהל הכללי של דואר ארצות הברית מינואר 1985 ועד ינואר 1986.
ראשית חייו

פול קרלין נולד בסן דייגו, קליפורניה. ב-1954 הוא סיים לימודי תואר ראשון באוניברסיטת ויומינג, שם הוא עסק בריצה. הוא שירת שנתיים בצבא ארצות הברית והיה מאמן אתלטיקה באוניברסיטת בגדאד במסגרת תוכנית פולברייט.
קריירה ציבורית

בשנות ה-60 עבד קרלין באיגוד הארצי של המחוזות (אנ'). בארגון זה הוא שימש כעוזר המנהל לעניינים פדרליים, תפקיד בו הוא עסק בשתדלנות בקונגרס. בהמשך הוא שימש במשרה דומה מטעם האיגוד הלאומי למועצות חינוכיות (אנ'). ב-1968 הוא הצטרף לאיגוד הארצי האודיו-ויזואלי, כסגן נשיא וכמנהל חינוכי.
קריירה בממשל הפדרלי

קרלין החל לעבוד בממשל הפדרלי כאיש הקשר של הנשיא ריצ'רד ניקסון לקונגרס לענייני דואר. הוא המשיך ושימש כמומחה ליחסי עבודה במטה שירות הדואר של ארצות הברית, ראש אזור המזרח של השירות וראש אזור המרכז של השירות.
קריירה בממשל הפדרלי > המנהל הכללי של דואר ארצות הברית

ב-14 בנובמבר 1984 בחרה מועצת המנהלים של שירות הדואר בקרלין לתפקיד המנהל הכללי של דואר ארצות הברית מבין 35 מועמדים וב-1 בינואר 1985 הוא נכנס לתפקידו.
במהלך השנה בה כיהן קרלין כמנהל הכללי של הדואר סבל השירות מגרעון תקציבי. מ-1 באוקטובר 1984 (תחילת השנה התקציבית) ועד 1 ביולי 1985, צבר שירות הדואר גירעון של 385 מיליון דולר, בין השאר בשל גידול בלתי צפוי מראש בנפח דברי הדואר ושינויים בנתיבי ובלוחות הזמנים של קווי התעופה שהצריכו משירות הדואר לשאת ולתת על חוזים עם חברות התעופה ולשנות את לוחות הזמנים שלו. כדי לצמצם את הגרעון, החליט קרלין על קיצוץ של 3.5% בשכרם של 35 המנהלים הבכירים בשירות (כולל בשכרו שלו), ועיכב העלאת שכר מתוכננת של 3.2% של 714 מנהלים נוספים. צעדים נוספים לקיצוץ בהוצאות ננקטו על ידי שירות הדואר בתקופת כהונתו בתפקיד, כולל קיצוץ בשעות נוספות ועיכוב או ביטול של הנפקתם של בולי דואר מסוימים. סך כל הגרעון של השירות בשנת כספים זו הסתכם ב-251 מיליון דולר.
כהונתו של קרלין בשירות הדואר נקטעה לאחר שנה בלבד מיום תחילתה, כאשר ב-6 בינואר 1986 הוא הודח על ידי מועצת המנהלים של השירות. הותר לו להישאר כיועץ למועצת המנהלים בשכר מופחת. ג'ון מקיין, יושב ראש מועצת המנהלים, הסביר את פיטוריו של קלרין באומרו, "המנהלים חשו שחל שינוי באווירה שהצריך פרספקטיבה שונה של השוק". מחליפו של קרלין, אלברט וינסנט קייסי, התייחס בזכרונותיו להסבר שנתנו לו סגן יושב הראש, פיטר ווס בנוגע לסיבה לפיטוריו של קרלין. לדבריו של קייסי, מקיין וווס אמרו לו שקרלין כשל בצמצום מספר עובדי שירות הדואר, שהוא היה איטי מדי בקבלת החלטות בנוגע לרכישת ציוד אוטומציה, שהוא האציל יותר מדי סמכויות, ושהוא היה כפוף יותר מדי לבית הלבן, כל זאת בנוסף לגרעון של 251 מיליון דולר באותה שנה.
ביוני אותה שנה הגיש קרלין תביעה נגד מועצת המנהלים כדי לקבל בחזרה את תפקידו כמנהל הכללי של הדואר. הוא טען שהוא פוטר בשל סירובו להטות חוזה לרכישת ציוד למיון דואר לטובת חברה שהועדפה על ידי ווס. כחודש לפני הגשת התביעה של קרלין, הודה ווס באשמת קבלת תשלומים בנוגע לחוזה זה והתפטר מתפקידו במועצת המנהלים. עם זאת, התביעה שקרלין הגיש נדחתה על בסיס הסעיף בחוק הארגון מחדש של הדואר (Postal Reorganization Act) שמנע ביקורת שיפוטית על החלטת מועצת המנהלים של שירות הדואר לפטר את המנהל הכללי. על פי פסיקת בית המשפט, הקונגרס העניק למועצת המנהלים את הסמכות לפטר את המנהל הכללי "מסיבה ראויה, מסיבה בלתי ראויה, או ללא סיבה בכלל".
קריירה עסקית

לאחר סיום כהונתו כמנהל הכללי של הדואר, היה קרלין שותף יחד עם יוג'ין ג'ונסון לייסוד חברה שנקראה "דואר עסקי מהיר" (Business Mail Express Inc). החברה הוקמה ב-1990 ונמכרה ב-1995. ב-1998 ייסדו השניים חברה שנקראה "מייל-2000" (Mail2000), שמטרתה הייתה לזרז משלוחי דואר באמצעות סיוע לחברות עסקיות למיין מראש את דברי הדואר בכמויות גדולות. ב-2001 רכשה חברת United Parcel Service את "מייל-2000" בסכום שהוערך ב-100 מיליון דולר.
פול קרלין נפטר במחוז ארלינגטון, וירג'יניה, ב-25 באפריל 2018, בגיל 86. הוא נטמן בבית הקברות הלאומי ארלינגטון.
הערות שוליים

1 2 3 4 5 6 7 8  Grabowski, Gene (November 14, 1984). "Paul Carlin Is New Postmaster General". The Schenectady Gazette. Associated Press. p. 11.
↑  "Recreation Invitation Extended". Spokane Daily Chronicle. October 3, 1963. p. 36. Archived from the original on July 14, 2012.
↑  Gardiner, Louise (October 10, 1968). "Educator Predicts Slum Solution". Deseret News.
↑  Schmid, Randolph E. (July 20, 1985). "Postmaster general launches program to eradicate deficit". Lawrence Journal-World. Associated Press. p. 22.
↑  "Postmaster General replaced". The Pittsburgh Press. UPI. January 7, 1986. p. A6.
↑  Postmaster general pledges to build ability to compete, Fort Walton Beach Playground Daily News,  January 08, 1986, Page 6.
↑  Casey, Albert V. (1997). Casey's Law: If Something Can Go Right, It Should. New York: Arcade. p. 240.
↑  BILL MCCLOSKEY, Former Postmaster Says He Was Fired For Resisting Pressure, AP NEWS, June 26, 1986
↑  Carlin v. McKean, No. 86-1611, mem. op. at 10 (D.D.C. July 18, 1986). Quoted in Carlin v. McKean, 823 F.2d 620, 622 (D.C. Cir. 1987), cert. denied, 484 U.S. 1046 (1988).
↑  Dembeck, Chet (August 7, 1998). "Start-up promises to speed mail". Washington Business Journal.
↑  Kady, Martin, II (May 25, 2001). "UPS's $100M delivery". Washington Business Journal.
| --- | --- |
בקרת זהויות :  GND: 1200643011  ISNI: 0000 0000 2641 283X  LCCN: n84205983  VIAF: 21094208   WorldCat (עם VIAF): 21094208
שינייד מתיוס

| --- | --- |
אין תמונה חופשית
 לידה:  1980 (בת 45 בערך) קובנטרי, הממלכה המאוחדת 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (2003)  Cardinal Wiseman Catholic School  Stratford-upon-Avon College 
 פרופיל ב-IMDb
 
שינייד מתיוס (באנגלית: Sinead Matthews; נולדה בשנת 1980) היא שחקנית אנגלייה.
ביוגרפיה

מתיוס נולדה בקובנטרי שבאנגליה. היא למדיה בבית הספר Cardinal Wiseman Catholic School and Language College. בין השנים 1996 ל-1998 למדה דרמה לבחינות A-level בקולג' סטרטפורד על האייבון. ב-2003 סיימה את הלימודים באקדמיה המלכותית לאמנות הדרמה (RADA). הופעת הבכורה שלה בטלוויזיה הייתה ב-2004 בדרמה התקופתית "הוא ידע שהוא צודק". ב-2009 כיכבה מתיוס כמחזה "Our Class" מאת טדאוש סלובודזיאנק בתיאטרון המלכותי הלאומי, וב-2010 הופיע במחזה "Eigengrau" מאת פנלופי סקינר בתיאטרון בוש.
באוגוסט 2016 שיחקה מתיוס בתפקיד הרמיה / פיה / מיסטרס קווינס במחזה "חלום ליל קיץ", שהלחין פליקס מנדלסון-ברתולדי במופע הפרומס.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 | וירה דרייק | Vera Drake | אישה צעירה |  |
| 2005 | גאווה ודעה קדומה | Pride & Prejudice | בטסי |  |
| 2006 |  | Hogfather | ויולט | לפי רומן מאת טרי פרצ'ט |
| 2007 |  | Wednesday | ליליה |  |
| 2008 | חופשייה ומאושרת | Happy-Go-Lucky | אליס |  |
| 2009 | רדיו רוק | The Boat That Rocked | מיס קליט |  |
| 2010 | נני מקפי והמפץ הגדול | Nanny McPhee and the Big Bang | מיס טופסי |  |
| 2014 | מר טרנר | Mr. Turner | המלכה ויקטוריה |  |
| 2016 | חיות הפלא והיכן למצוא אותן | Fantastic Beasts and Where to Find Them | מילדרד |  |
| 2017 | דפני | Daphne | בילי |  |
| 2017 | קליידוסקופ | Kaleidoscope | אבי |  |
| 2018 |  | Happy New Year, Colin Burstead | לייני |  |